Új városrész születik Szegeden
Nemzetközi építészeti tervpályázatot szeretne az önkormányzat, hogy új funkciót keressen az áramszolgáltatóval együtt a Kossuth Lajos sugárúti egykori Démász-telepnek. A több mint 26 ezer négyzetméteres gázgyárból lehet például kiállítóhely, lakóház, üzlet.
Eladó a Kossuth Lajos sugárút, Damjanich, Szatymazi és Puskás utca által közrefogott több mint 26 ezer négyzetméteres ingatlan – látni az egykori Démász-ügyfélszolgálatra kitett hirdetést a ruhagyárral szemben. Az EDF Démász Zrt.-vel egyeztetve a szegedi önkormányzat utolsó közgyûlésén úgy döntött, hogy mivel a város frekventált területérõl van szó, Szeged egy nemzetközi városépítészeti pályázatokat bonyolító társaságra bízza az ingatlan „jövõjét". Ezt a szervezetet Europan 11-nek hívják, és a magyar urbanisztikai társaságon keresztül folyamodhat hozzá támogatásért a város a hónap végéig. Ha az önkormányzat nyer, nem pénzt kap, hanem sok nemzetközi szervezõmunkát.
A városnak mindez három év alatt 15 millió forintjába kerül, amit be kell befizetnie az Europan 11-nek. Cserébe viszont a nemzetközi társaság kétszer, de lehet, hogy háromszor ennyi értékû munkát vállal át. Nemzetközi versenyt ír ki és hirdet meg világszerte az építész tervezõknek, és azt szakmailag több fordulóban végigmenedzseli, jutalmat fizet a legsikeresebb versenyzõknek.
Most üresen állnak az egykori gázgyár épületei. Nem mehettünk be fényképezni, de az EDF Démász saját fotókkal bemutatta az ingatlant. A telepen az 1860-as évek közepe óta folyt gazdasági tevékenység. 1894 után kezdtek a légszesz, vagyis világító gáz elõállítása mellett villamos energiát is termelni. 1951-ben alakult meg az a Szegedi Erõmû Vállalat, amely 1954-ben a Délmagyarországi Áramszolgáltató Vállalat tulajdonába került, és ebben az idõszakban állt rá a telep, hogy a gõz energiájából fejlesszen villanyáramot. Egy évvel ezelõtt szüntették be az energiatermelést, idén lebontották a gyártóberendezéseket, maradtak a csupasz falak.
Ezek a falak pedig nem is akármilyenek, felhasználva, átrajzolva õket újrahasznosíthatók. Vannak köztük fantáziát megmozgató régi csarnokok, irodaépületek, áll a nyugdíjazott erõmû 45 méter magas kéménye, és beleálmodhatja a tervezõ az elbontott hûtõtorony meghagyott, kör alakú betonlábát. Minden régi alkotóelemet nem kötelezõ megtartania a tervezõnek, csak amennyit ezekbõl be tud illeszteni a koncepciójába.
Mi lehet a hajdani gázgyárból?
Mivel vegyes rendezésû a terület, akár vásárcsarnok, kiállítókomplexum, akár rendezvényterület képében születhet újjá, de összekombinálható belõle irodaépület, üzlet, sõt lakóház is, parkkal, mélygarázzsal. Bevásárlóközpont viszont nem lehet – egy idei közgyûlési döntés értelmében többnek nem ad helyet a város.
Szeged építkezés